NR.3004/20.02.2023 
RAPORT DE SPECIALITATE
        Subsemnata Baltac Maria pentru șef serviciu buget finanțe contabilitate resurse umane salarizare impozite și taxe, am analizat “Proiectul de hotărâre privind rectificarea bugetului de venituri și cheltuieli al Unității de Asistență Medico-Socială Boldești-Scăeni pe anul 2023 .”      
          Proiectul a fost întocmit conform prevederilor legale:
- Ordonanța de Urgență  nr.57/2019 - privind Codul administrativ
- Legea nr.273/2006 - privind finanțele publice locale
-Adresa DSP Prahova nr.4604/17.02.2023

          Rectificarea a fost întocmită pentru secțiunea de funcționare a bugetului instituțiilor publice finanțate din venituri proprii și subvenții și constă în :
 I-reducerea veniturilor cu suma de 197.000 lei la sursa transferuri de la instituțiile publice conform Adresei DSP Prahova mai sus menționată;

 -reducerea cheltuielilor cu suma de 197.000 lei pentru cheltuielile de personal finanțate din bugetul DSP Prahova;

II-virări de credite între articole și alineate în cadrul aceluiași capitol asigurări și asistență socială pentru buna desfășurare a activității;

    Respectând prevederile legale în vigoare  proiectul de hotărâre mai sus menționat poate fi supus spre aprobare Consiliului Local.

